CELEX: 32021D1689
Language: lv
Date: 2021-09-17 00:00:00
Title: Komisijas Īstenošanas lēmums (ES) 2021/1689 (2021. gada 17. septembris), ar ko tiek pagarināts pasākums, ar kuru Bulgārijas Veselības ministrija atļauj piedāvāt tirgū un lietot biocīdu Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu (izziņots ar dokumenta numuru C(2021) 6693) (Autentisks ir tikai teksts bulgāru valodā)

21.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 333/1
               
            
         KOMISIJAS ĪSTENOŠANAS LĒMUMS (ES) 2021/1689
         (2021. gada 17. septembris),
         ar ko tiek pagarināts pasākums, ar kuru Bulgārijas Veselības ministrija atļauj piedāvāt tirgū un lietot biocīdu Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu
         
            
               (izziņots ar dokumenta numuru C(2021) 6693)
            
         
         (Autentisks ir tikai teksts bulgāru valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 55. panta 1. punkta trešo daļu,
         tā kā:
         
                     (1)
                  
                  
                     Bulgārijas Veselības ministrija (“kompetentā iestāde”) saskaņā ar Regulas (ES) Nr. 528/2012 55. panta 1. punkta pirmo daļu 2020. gada 16. decembrī pieņēma lēmumu atļaut līdz 2021. gada 14. jūnijam piedāvāt tirgū un lietot biocīdu produktus Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 par virsmas dezinfekcijas līdzekļiem (“pasākums”). Kompetentā iestāde atbilstoši minētās regulas 55. panta 1. punkta otrajai daļai informēja Komisiju un pārējo dalībvalstu kompetentās iestādes par šo pasākumu un sniedza tā pamatojumu.
                  
               
                     (2)
                  
                  
                     Saskaņā ar kompetentās iestādes sniegto informāciju pasākums bija nepieciešams, lai aizsargātu sabiedrības veselību. 2020. gada 11. martā Pasaules Veselības organizācija izsludināja koronavīrusa slimības (Covid-19) pandēmiju. Kompetentā iestāde ieteica kā profilaktisku pasākumu pret Covid-19 izplatīšanos izmantot virsmas dezinfekcijas līdzekļus ar pierādītu vīrusa aktivitāti sabiedrisko iekārtu un darba vietu dezinfekcijai.
                  
               
                     (3)
                  
                  
                     
                        Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 satur darbīgo vielu aktīvo hloru, kas izdalās no nātrija hipohlorīta. No nātrija hipohlorīta izdalīto aktīvo hloru apstiprina lietošanai virsmas dezinfekcijas biocīdos, kas pieder pie 2. produkta veida (dezinfekcijas līdzekļi un algicīdi, kas nav paredzēti tiešai aplicēšanai cilvēkiem vai dzīvniekiem) un 4. produkta veida (pārtikas un dzīvnieku barības joma) biocīdiem, kas definēti Regulas (ES) Nr. 528/2012 V pielikumā.
                  
               
                     (4)
                  
                  
                     Saskaņā ar Eiropas standartu EN 14476 Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 ir pierādīta vīrusu aktivitāte pret apvalkotiem vīrusiem.
                  
               
                     (5)
                  
                  
                     Kopš Covid-19 pandēmijas uzliesmojuma Bulgārijā ir ļoti liels pieprasījums pēc dezinfekcijas līdzekļiem; tas izraisījis nepieredzētu šādu produktu deficītu Bulgārijas tirgū. Bulgārijā Covid-19 rada nopietnu sabiedrības veselības apdraudējumu, un pietiekams daudzums dezinfekcijas līdzekļu ir būtiski svarīgs minētās slimības izplatības kontrolei.
                  
               
                     (6)
                  
                  
                     Komisija 2021. gada 11. maijā no kompetentās iestādes saņēma pamatotu pieprasījumu pasākumu pagarināt saskaņā ar Regulas (ES) Nr. 528/2012 55. panta 1. punkta trešo daļu. Pieprasījums tika pamatots ar bažām, ka Covid-19 varētu apdraudēt sabiedrības veselību arī pēc 2021. gada 14. jūnija, un to, ka Covid-19 radīto apdraudējumu ierobežošanas nolūkā bija būtiski svarīgi tirgū atļaut vēl citus dezinfekcijas produktus.
                  
               
                     (7)
                  
                  
                     Saskaņā ar kompetentās iestādes sniegto informāciju Covid-19 joprojām rada draudus sabiedrības veselībai, un Bulgārijā šo apdraudējumu vēl nevar pienācīgi novērst, neraugoties uz pasākumiem, kas paredz sejas masku nēsāšanu, fizisko attālumu un vakcināciju pret Covid-19 apstākļos, kad vakcīnu piegāde ir ierobežota.
                  
               
                     (8)
                  
                  
                     Turklāt kompetentā iestāde uzskata, ka papildu dezinfekcijas līdzekļu atļaušana tirgū ļautu arī uzturēt diversificētu dezinfekcijas līdzekļu tirgu, lai mazinātu riskus, ko rada šādu produktu iespējama nepietiekamība.
                  
               
                     (9)
                  
                  
                     Tā kā Covid-19 turpina apdraudēt sabiedrības veselību un šādu apdraudējumu Bulgārijā nevar pienācīgi ierobežot, ja tirgū nav atļauti citi dezinfekcijas produkti, ir lietderīgi atļaut kompetentajai iestādei pasākumu pagarināt.
                  
               
                     (10)
                  
                  
                     Ņemot vērā, ka pasākuma termiņš beidzās 2021. gada 14. jūnijā, šim lēmumam vajadzētu būt ar atpakaļejošu spēku.
                  
               
                     (11)
                  
                  
                     Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Bulgārijas Veselības ministrija var līdz 2022. gada 17. decembrim pagarināt atļauju biocīdu Ecolab P3-Topax 66/Еколаб P3-Tопакс 66 un Ecolab BACFORCE EL 900/Еколаб БАКФОРС EL 900 piedāvāšanai tirgū un lietošanai par virsmas dezinfekcijas līdzekļiem.
         
         
            2. pants
            Šis lēmums ir adresēts Bulgārijas Veselības ministrijai.
            To sāk piemērot 2021. gada 15. jūnijā.
         
         
            Briselē, 2021. gada 17. septembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 167, 27.6.2012., 1. lpp.